ডায়মন্ড সিটি আবাসনে গ্রেটার কলকাতা গ্যাস কর্পোরেশনের লাইন রয়েছে। আবাসনের চারটি জায়গায় গ্যাস স্টোর করে, প্রত্যেক বাসিন্দার ঘরে ঘরে লাইনের মাধ্যমে সেই গ্যাস পৌঁছে দেওয়া হয়। কিন্তু প্রোমোটার টাকা না দেওয়ায় গ্যাস সরবরাহ এখন বন্ধ করে দেওয়া হয়েছে বলে অভিযোগ। অভিযোগ, বহুদিন ধরেই আবাসনের বিল্ডিং কমিটি নিজের দখলে রাখার আনার চেষ্টা করছেন প্রোমোটার। কিন্তু গণতান্ত্রিক পদ্ধতিতে বিল্ডিং কমিটির নির্বাচন হওয়ায় তাতে নাক গলাতে পারেননি প্রোমোটার। আর এই রাগেই প্রোমোটার গ্যাস কোম্পানিকে টাকা দেওয়া বন্ধ করে দিয়েছেন। টাকা না পাওয়ায় আবাসনে গ্যাস সরবরাহ বন্ধ করে দিয়েছে কম্পানি। বিগত কয়েকদিন কষ্ট করে চালানোর পর শুক্রবার থেকে ডায়মন্ড সিটি আবাসনে কারোর বাড়িতেই আর গ্যাস নেই। ফলে রান্না লাটে উঠেছে। ক্ষুব্ধ বাসিন্দারা এর বিহিতের দাবিতে সরব হয়েছেন।